CELEX: 32010R0962
Language: bg
Date: 2010-10-26 00:00:00
Title: Регламент (ЕС) № 962/2010 на Комисията от 26 октомври 2010 година за изменение на Регламент (ЕО) № 2042/2003 относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи  Текст от значение за ЕИП

27.10.2010   
            
            
               BG
            
            
               Официален вестник на Европейския съюз
            
            
               L 281/78
            
         РЕГЛАМЕНТ (ЕС) № 962/2010 НА КОМИСИЯТА
   от 26 октомври 2010 година
   за изменение на Регламент (ЕО) № 2042/2003 относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 100, параграф 2 от него,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), изменен с Регламент (ЕО) № 1108/2009 (2), и по-специално член 5, параграф 5 от него,
   като има предвид, че:
   
               (1)
            
            
               За да се поддържа високо и уеднаквено равнище на безопасност на въздухоплаването в Европа, е необходимо да се запазят сегашните изисквания и процедури за поддържането на летателната годност на въздухоплавателните средства и въздухоплавателните продукти, части и устройства и за одобряване на организациите и персонала, изпълняващи тези задачи, по-специално по отношение на изискванията за обучение, изпити, знания и опит с оглед на издаването на лицензи за техническо обслужване за въздухоплавателни средства, които не извършват търговски въздушен транспорт.
            
         
               (2)
            
            
               Европейската агенция за авиационна безопасност (наричана по-долу „агенцията“) е предоставила на Комисията три становища (3), публикувани в съответствие с член 17, параграф 2, буква б) и член 19, параграф 1 от Регламент (ЕО) № 216/2008. Необходимо е да се предостави достатъчно време за оценка за въздействието на евентуални промени в приложимите в момента правила с цел да се гарантира, че тези правила остават опростени, съразмерни, рентабилни и ефективни във всички случаи, като се отчита оценката на риска.
            
         
               (3)
            
            
               Поради това е необходимо да се даде възможност на компетентните органи на държавите-членки и заинтересованите страни да отложат с още една година прилагането на определени разпоредби, засягащи въздухоплавателни средства, които не извършват търговски въздушен транспорт, различни от големите въздухоплавателни средства.
            
         
               (4)
            
            
               Регламент (ЕО) № 2042/2003 на Комисията (4) следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на комитета, учреден съгласно член 65 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 7, параграф 3, буква ж) от Регламент (ЕО) № 2042/2003 се заменя със следното:
   
               „ж)
            
            
               за въздухоплавателни средства, които не извършват търговски въздушен транспорт, различни от големите въздухоплавателни средства, необходимостта от спазване на приложение III (част 66) по отношение на следните разпоредби, до 28 септември 2011 г.:
               
                           —
                        
                        
                           M.A.606 (ж) и M.A.801 (б), точка 2 от приложение I (част M),
                        
                     
                           —
                        
                        
                           145.A.30 (ж) и (з) от приложение II (част 145).“
                        
                     
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 октомври 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 79, 19.3.2008 г., стр. 1.
   
      (2)  ОВ L 309, 24.11.2009 г., стр. 51.
   
      (3)  Становище № 05/2008 на ЕАSA за „Срок за демонстриране на съответствие с изискванията за знания и опит“, становище № 04/2009 за „Лиценз за техническо обслужване на въздухоплавателни средства за въздухоплавателни средства с опростена тяга“ и становище № 05/2009 за „Привилегии за лиценз за техническо обслужване на въздухоплавателни средства от категории В1 и В2“ и „Квалификационен клас за тип и група производители“ и „Обучение за квалификационен клас за тип“.
   
      (4)  ОВ L 315, 28.11.2003 г., стр. 1.